Rombergs prøve

Rombergs prøve, eller Rombergs test, er enkel balansetest brukt i medisinske undersøkelser.

Rombergs prøve gjøres ved at testpersonen står med samlede ben og lukkede øyne, og skal holde balansen en viss tid. Normal balanseevne krever at man holder stillingen uten vesentlige bevegelser i 30 sekunder. En skjerpet variant av Rombergs prøve kan gjøres på ett ben eller med benene på linje. 

Hensikten med testen er å påvise falltendenser, som for eksempel kan være tegn på tap av propriosepsjon eller lillehjerneinfarkt. Rombergs prøve vil også kunne gi utslag på grunn av bruk av ulike rusmidler, og benyttes også i forbindelse med denne type undersøkelser.

Testen har sitt navn etter den tyske legen Moritz Heinrich Romberg (1795–1873).

Referanser

Eksterne lenker 
 «Rombergs prøve»  på Helsebiblioteket.no

Nevrologi
Medisinske undersøkelser